open-index/open-wikipedia-markdown huggingface dataset:
Lough Neagh

**Lough Neagh** () on järvi Pohjois-Irlannissa. Järven pinta-ala 392 km², ja se on Irlannin saaren kuten myös koko Britteinsaarten suurin järvi. Sen läpi virtaa Bannjoki, joka laskee pohjoiseen Atlantin valtamereen.
Endre Kelemen

**Endre Kelemen** (s. 5. joulukuuta 1947 Tura) on unkarilainen entinen yleisurheilija, joka kilpaili korkeushypyssä. Hän edusti seuratasolla Újpesti TE:tä. Kelemen voitti kaksi mitalia sisäratojen EM-kisoista, hopeaa Katowicesta 1975 ja pronssia Sofiasta 1971. Hän osallistui olympialaisiin kerran, vuonna 1976. Tuolloin Kelemen sijoittui karsinnassa viidenneksitoista eikä päässyt finaaliin.

Kelemen voitti urallaan yhteensä seitsemän maansa mestaruutta. Hän saavutti mestaruuksista neljä ulko- ja kolme sisäradoilta.

## Ennätykset

* Korkeushyppy: 223 cm (1976) 

## Lähteet
Heureka (yhtye)

**Heureka** on suomalainen, Kajaanista lähtöisin oleva gospel-yhtye. 1980-luvulla yhtye kuului Suomi-gospelin kärkinimiin ja teki kaksi äänitettä. Yhtye on levyttänyt pääasiassa jäseniensä säveltämää ja sanoittamaa tuotantoa.

Heurekan musiikissa kuuluu vaikutteita muun muassa Totolta ja Mr. Misteriltä. *[[Ristin Voitto]]* -lehden kriitikko Anssi Tiittasen mukaan Heureka oli aikaansa edellä hengellisissä sanoituksissaan, joissa oli suoran julistuksen puuttumisesta huolimatta terävää pohdintaa ja selkeä evankeliumi.

2010-luvun puolivälissä yhtyeen esikoislevy siirrettiin digiformaattiin, mikä innoitti yhtyeläiset suunnittelemaan comebackia. Heureka esiintyi pitkän tauon jälkeen Keuruulla Iso Soitto-tapahtumassa heinäkuussa 2015. Paluukeikan jälkeen yhtye esiintyi vuodenvaihteessa 2015–2016 myös muilla paikkakunnilla ja päätti kiertueensa kotikaupunkiinsa Kajaaniin 27. helmikuuta 2016.

## Kokoonpano
* Jari Levy (laulu, kosketinsoittimet). 
* Tommi Pounusaari (taustalaulu, kosketinsoittimet). 
* Rauno Karmitsa (laulu, kitara). 
* Tommi Levy (lyömäsoittimet, ohjelmointi). 
* Mikael Juntunen (bassokitara). 
* Juha Levy (rummut). 

## Diskografia
* *Heureka* (1987)
* *Muut äänet* (1989)

## Lähteet

## Aiheesta muualla
*
MOT (televisio-ohjelma)

**MOT** on Ylen tutkivan journalismin toimitus, joka julkaisee tv-ohjelmaa, uutisia ja verkkosisältöjä.

MOT-ohjelmaa on lähetetty Yle TV1 -kanavalla on vuodesta 1996 lähtien. Ohjelman lähetysaika on maanantaisin klo 20.00 (pois lukien kesäaika). Ohjelma pureutuu kriittisesti ajankohtaisiin ja ajattomiinkin aiheisiin yhteiskunnan eri alueilta. Toimittaja Kati Juurus, kuvaaja Marco Hyvärinen ja leikkaaja Minna Nuotio palkittiin vuonna 2007 Tiedonjulkistamisen valtionpalkinnolla ohjelman jaksoista Ensimmäisen valtakunnan vieraana ja Tie Guantanamosta.

*MOT* sai alkunsa syksyllä 1996 Yle TV1 -kanavan ohjelmajohtaja Astrid Gartzin aloitteesta syntyneestä tutkivan journalismin työryhmästä ”Ryhmä G”, jonka jäseniksi rekrytoitiin Olli Ainola, Martti Backman ja Jouni Tervo *[[Suomen Kuvalehti|Suomen Kuvalehdestä]]* sekä Ari Korvola MTV:stä. Aluksi miehet tekivät juttuja tv-uutisiin ja *[[A-ohjelmat|A-studioon]]*, kunnes lokakuussa 1996 he saivat oman ohjelman nimeltä **MOT** (lyhenne sanoista Mikä Oli Tutkittava). Ohjelmalla oli alusta asti käytössään myös oma verkkosivusto, josta löytyi juttujen yksityiskohtia ja jota kautta saattoi antaa yleisövihjeitä..

## Toimitus
* Hanna Takala (vastaava tuottaja)
* Kati Pehkonen (tuottaja)
* Maria Manner (tuottaja)
* Tiina Lundell
* Magnus Berglund
* Hannu Sokala
* Riku Roslund
* Veli-Pekka Hämäläinen 
* Anne Ali-Hokka
* Minna Knus-Galán
* Kirsi Skön
* Jyri Hänninen
* Lauri Miettinen
* Jouni Munukka
* Jaakko Mäntymaa
* Eero Mäntymaa
* Otso Ritonummi (graafikko)
* Riikka Kurki (konseptisuunnittelija)
*Janne Järvinen (kuvaaja-leikkaaja)

## Tunnusmusiikki
Ohjelman tunnusmusiikkina oli vuoteen 2019 saakka katkelma Metallican Wherever I May Roam -kappaleen cover-versiosta, jonka esittää suomalainen Apocalyptica.

## Jaksot

### Postia veroparatiisista

### Verkko tuhosi salaisuudet

## Lähteet

## Aiheesta muualla
* Ohjelman verkkosivut (sisältää käsikirjoitukset)
* Ohjelman jaksoja Ylen Elävässä arkistossa
* Ohjelman jaksoja Areenassa
Unforgiven (2007)

**Unforgiven (2007)** oli kymmenes vuosittainen Unforgiven showpaini pay-per-view (PPV) tapahtuma. Sen tuotti World Wrestling Entertainment (WWE). Se järjestettiin 16. syyskuuta 2007 FedExForumilla Memphisissä, Tennesseessä ja tapahtumaan osallistui painijoita jokaisesta kolmesta WWE:n brändistä: RAW'sta, SmackDownista ja ECW'stä.

## Taustaa

Pääottelu SmackDown-brändistä oli The Undertakerin ja Mark Henryn välillä. Feudi alkoi vuoden 2006 alussa, kun Henry sekaantui Undertakerin ja Kurt Anglen väliseen matsiin, mikä maksoi Undertakerille World Heavyweight -mestaruuden. Heidän feudi jatkui "arkkuotteluun" WrestleManiassa, minkä Undertaker voitti ja jatkoi WrestleMania voittoputkeaan 14-0:aan. 11. toukokuuta 2007 SmackDownissa, Mark Henry teki paluunsa oltuaan loukkaantuneena vuoden 2006 keskiväliltä asti. Hän pieksi Undertakerin juuri kun hän oli säilyttänyt World Heavyweight -mestaruuden Steel Cage -ottelussa Batistaa vastaan. Hyökkäyksen jälkeen, Edge käytti Money in the Bank -salkun sopimuksen 'Takerin mestaruuteen ja voitti tittelin. Tämän seurauksena, Undertaker loukkaantui ja oli poissa kehistä neljä kuukautta. Elokuussa näytettiin videoita The Undertakerin paluun vuoksi ja Undertakerin ja Mark Henryn välille sovittiin ottelu.

Pääfeudi, mikä johti Unforgiveniin oli John Cenan ja Randy Ortonin välillä WWE -mestaruudesta. SummerSlamissa Cena oli onnistuneesti puolustanut titteliään Ortonia vastaan. Seuraavana iltana RAW'ssa, Orton vaati uusintaottelua mestaruudesta, mutta RAW'n toimitusjohtaja William Regal hylkäsi tämän. Orton jatkoi vaatimista ja pyysi Vince McMahonin järjestämään ottelun, mutta hänkin hylkäsi tämän. Myöhemmin samana iltana, Orton sekaantui Cenan otteluun ja hakkasi hänet ja potkaisi päähän Cenan isää, joka oli katsomon laidassa. Seuraavalla viikolla, Orton sai uusintaottelunsa Unforgiveniin.

Toinen SmackDownista Unforgiveniin johtanut ottelu oli The Great Khalin, Rey Mysterion ja Batistan välillä World Heavyweight -mestaruudesta. SummerSlamissa, Batistan hävittyä Khalille World Heavyweight-titteliottelussa, hän osallistui turnaukseen, minkä voitti Rey Mysterio. Voittonsa myötä Mysterio sai haastaa The Great Khalin Unforgivenissä maailmanmestaruusottelussa. 7. syyskuuta SmackDownissa Mysterio voitti "I Quit" -ottelussa Chavo Guerreron. Ottelun jälkeen Khali lukitsi Mysteriolle Khali Vise Gripin. Kun Mysterio alkoi vuotaa verta ja pökertyä, Batista pelasti hänet, minkä tuloksena hänet lisättiin otteluun ja ottelusta tuli Triple Threat.

## Ottelut ja tulokset

## Unforgiven-kronologia

* Edellinen: Unforgiven (2006)
* Seuraava: Unforgiven (2008)

## Lähteet
*Viralliset Unforgiven sivut
Victor Moore

**Victor Moore** (24. helmikuuta 1876 Hammonton, New Jersey &ndash;  23. heinäkuuta 1962 Long Island, New York) oli yhdysvaltalainen näyttelijä. Aikaisemmin vaudevillessä esiintynyt Moore aloitti elokuvauransa 1915. Hänen viimeiseksi elokuvaesiintymisekseen jäi cameorooli putkimiehenä elokuvassa *[[Kesäleski]]* vuonna 1955. Mooren näyttämörooleista tunnetuin on Alexander Throttlebottom Pulitzer-palkitussa musikaalissa *[[Of Thee I Sing]]*. Moore on saanut tähden Hollywood Walk of Famelle.

## Osittainen filmografia

* *[[Huijari huiputtaa]]* (*Louisiana Purchase*, 1941)
* *[[Meidän iloinen joukkomme]]* (*On Our Merry Way*, 1948)
* *[[Laittomasti naimisissa]]* (*We're Not Married!*, 1952)
* *[[Kesäleski]]* (*The Seven Year Itch*, 1955)

## Lähteet

## Aiheesta muualla
* Los Angeles Times: Hollywood Star Walk - Victor Moore
Iatmulin kieli

**Iatmulin kieli** on Papua-Uudessa-Guineassa asuvien iatmulien puhuma kieli. Sillä oli vuoden 2003 tietojen mukaan 8&nbsp;440 puhujaa. Iatmul kuuluu ndukielten kieliryhmään. Iatmulien omankielinen nimitys kielelleen on *nyara* ja sitä kirjoitettaessa käytetään latinalaista aakkostoa. Iatmulin kielestä tiedetään vain vähän.

## Lähteet
Bryce DeWitt

**Bryce Seligman DeWitt** (8. tammikuuta 1923 – 23. syyskuuta 2004) oli yhdysvaltalainen teoreettinen fyysikko, joka tunnetaan painovoimaa ja kenttäteorioita koskevista töistään.

DeWitt oli lahjakas opiskelija ja pääsi Harvardiin jo 16-vuotiaana. Sota keskeytti hänen opintonsa, mutta vuonna 1950 hän väitteli otsikolla *“Quantization of the Gravitational Field.”* Hän jatkoi tohtorintutkinnon jälkeisiä opintoja Princetonissa, ja pääsi John Wheelerin suosituksesta kenttäfysiikan laitoksen esimieheksi Pohjois-Carolinan yliopistoon Chapel Hillissä.

Ehkä tunnetuin DeWittin julkaisuista oli Wheelerin–DeWittin yhtälö, jonka hän muotoili yhdessä John Wheelerin kanssa. Yhtälö on Schrödingerin yhtälön vastine kvanttigravitaation alalla. Sitä käytetään paljon kvanttikosmologiassa. Sen mukaan  maailmankaikkeutta kuvaava aaltofunktio ei romahda koskaan.  Se tarkoittaa, että koko maailmankaikkeus kehittyy Schrödingerin yhtälön mukaisesti, sillä määritelmän mukaisesti se on eristetty järjestelmä, kuten Hugh Everett oli väitöskirjassaan hieman tätä aiemmin tuonut julki. Yhtälö, jota DeWitt kutsui alun perin nimellä *Einsteinin–Schrödingerin* yhtälö, liittää toisiinsa Einsteinin luoman suhteellisuusteorian ja kvanttimekaniikan, mikä onnistui jättämällä yhtälöstä aika pois.

## Lähteet
Maxence Caron

**Maxence Caron** (s. 1976) on ranskalainen kirjailija, runoilija, filosofi ja musiikkitieteilijä.

## Teokset

* 
* 
* 
* 
* 
* 
* 
* 
* 
* 
* 
* 
* 

## Aiheesta muualla
* Maxence Caronin kotisivu
* Haastattelu 
* Keskustelu : Maxence Caron ja Marc Fumaroli
Bálggesvárri

**Bálggesvárri** tarkoittaa seuraavia:

* Bálggesvárri, 1627-metrinen vuorenhuippu Norjan Tromssan ja Yykeän kuntien rajalla 
* Bálggesvárri, 1210-metrinen vuorenhuippu Norjan Omasvuonon ja Kaivuonon kuntien rajalla.
Säkylän kirkko

**Säkylän kirkko** on Säkylässä sijaitseva vuonna 1776 käyttöön vihitty puukirkko. Kirkon rakensivat Antti ja Mikael Piimänen. 1600- ja 1700-lukujen kirkonrakentajista kirjoittanut Heikki Klemetti piti Säkylän kirkkoa yhtenä Suomen rakennustaiteen kauneimpana saavutuksena. Kirkon käyttöönvihkimisen tarkka päivämäärä on 4. elokuuta 1776. Säkylän kirkko koki mittavan remontin ja sisätilojen uudistuksen vuosina 2011–2012. Kirkkoa kutsutaan myös *[[Kustaa III]]:n kirkoksi*, koska tämä oli antanut luvan kirkon rakentamiseen.

Säkylän kirkon sankaripatsas on kuvanveistäjä Jussi Vikaisen työ vuodelta 1951.

## Lähteet

## Aiheesta muualla

*Säkylän kirkko
*
Harjavallan kirkko

**Harjavallan kirkko** eli **Kaikkien autuuksien kirkko** on Harjavallassa sijaitseva tiilirakenteinen vuonna 1984 käyttöön vihitty kirkko. Arkkitehti Pekka Pitkäsen suunnittelemaan kirkkoon mahtuu 500 henkeä. Kirkon suunnittelusta järjestettiin kutsukilpailu vuonna 1981. Varsinaiseen kirkkosaliin liittyy huone, jota voidaan käyttää erilaisten tilaisuuksien pitopaikkana. Lisäksi kirkon matalammassa osassa on niin sanottu omaisten huone. Myös kylmätila vainajien säilyttämiseen on kirkkorakennuksen yhteydessä. Seurakunnan hautaan siunaamiset toimitetaan kirkossa. Hautausmaat sijaitsevat kirkon ympärillä.

Arkkipiispa John Vikström vihki kirkon käyttöön 4.11.1984. Kirkon peruskiveen on muurattu kivi, joka on tuotu Israelista siltä vuorelta, jolla Jeesuksen uskotaan pitäneen vuorisaarnansa. Kirkon nimi Kaikkien autuuksien kirkko tulee vuorisaarnan aloituksen autuaaksijulistuksista.

Tunnusomaisia piirteitä kirkkosallissa on sen kahdeksankulmaisuus. Muoto tekee salista avaran ja silti seurakunta ja pappi ovat lähellä toisiaan. Kirkon alttarin takana on keskiajalta peräisin oleva entisöity puinen krusifiksi. Vieressä olevan vanhan puukirkon edeltäjästä säilynyt saarnatuoli on restauroitu ja asennettu uuteen kirkkoon. Siinä on säilynyt kolme maalausta, jotka esittävät Kristus kaikkivaltiasta keskellä ja hänen oikealla puolella pyhää Pietaria ja vasemmalla puolellaan pyhää Johannes evankelistaa. Saarnatuoli on rakennettu vain pari porrasta ylemmäs kirkkosalin penkkejä. Alttarin takana avautuu itään lattiasta kattoon ulottuva ikkuna, minkä keskellä on lasimaalaus, Kristuksen viisi haavaa. Tyylitellyssä ristissä näkyy viisi verenpunaista kohtaa.

Kirkkorakennus pyrittiin tekemään estettömäksi niin, että kirkkosaliin ja alttarille oli kaikkien helppo tulla. Kirkkosalin kupeeseen suunniteltiin suurella ikkunalla varustettu, äänieristetty huone, jonne vanhemman oli mahdollista siirtyä kesken toimituksen lapsensa kanssa, jos lapsi ei jaksanut keskittyä toimitukseen.

Tiiliseinän tiilien välissä on poikkeuksellisen runsas laastikerros.

## Kuvia

File:Harjavalta Church interior.jpg|Kirkko sisältä
File:Harjavalta Church altar.jpg|Kirkon alttari


## Katso myös
*Harjavallan vanha kirkko

## Lähteet

## Aiheesta muualla
Paholaisen morsian (sarjakuva)

**Paholaisen morsian** on Juho Juntusen vuonna 2007 julkaisema sarjakuva-albumi.

## Lähteet

## Aiheesta muualla
* Eliza Karmasalo: Näin syntyi Paholaisen morsian. Youtube.
* Tatu Junni: Juho Juntusen ”Paholaisen morsian” -sarjakuva . Plaza.fi Kaista 2.11.2007.
* Jani Kortti: Paholaisen morsian. Rumbablogi 23.11.2007.
* Juha Merimaa: Jeesus, sehän on Hynynen! Ylioppilaslehti 16/2007.
* Sauli Pesonen: Rujonpuoleista sarjakuvaa tarjolla . Kaleva 6.3.2008.
Miehen kylkiluu

**Miehen kylkiluu** on Maria Jotunin toinen näytelmä. Kolminäytöksinen draama sai ensi-iltansa Suomen kansallisteatterissa 1914. Näytelmää esitetään edelleen.

Jotuni sai näytelmäänsä aiheen ikkunasta näkemästään hattupäisestä maalaisnaisesta ja lehdestä lukemastaan tarinasta apteekkarista, joka kosi vaimoaan toistamiseen. Loppupuolella farssiksi yltyvä komedia sisältää kaksi tarinaa. Ensimmäisessä vapaamielinen renki Tuomas tavoittelee kahtakin naista ja joutuu toisen, Amalian, kanssa alttarille ja toinen, Miina, saa Amalian veljen Topiaksen. Toisessa tarinassa apteekkari Ollenbergin ja hänen vaimonsa Ellin välit viilenevät väärinkäsityksen vuoksi, ja vaimo muuttaa pois kotoa tohtori Kallion luokse. Asiat selviävät, ja tarina saa onnellisen päätöksen, kun vaimo Elli palaa kotiin.

Orvo Saarikivi on ohjannut näytelmän pohjalta elokuvan Miehen kylkiluu.

## Lähteet
Miehen kylkiluu (vuoden 1937 elokuva)

**Miehen kylkiluu** on Orvo Saarikiven ja Hugo Hytösen ohjaama vuonna 1937 valmistunut suomalainen elokuva. Elokuva pohjautuu Maria Jotunin näytelmään *[[Miehen kylkiluu]]* (1914). Sen aiheena ovat kyläyhteisön vispilänkaupat. 

## Näyttelijät

## Vastaanotto

Elokuvan keskeisiä elementtejä ovat Jotunin teksti ja kansanomaiset hahmot. Kriitikko Arto Pajukallion mukaan niistä on saatu aikaan jäykähkö tulkinta. Elokuvan parhaita puolia on ensiroolissaan näyttelevän Helena Karan viehkeä olemus.

## Lähteet
Fairway Rock

**Fairway Rock** on pieni ja asumaton luoto Beringinsalmessa. Se sijaitsee noin 15 kilometriä kaakkoon Diomedesaarista ja 30 kilometriä länteen Prince of Walesin niemestä, Pohjois-Amerikan läntisimmästä kohdasta. Saari kohoaa 163 metrin korkeudelle merenpinnasta ja toimii noin 35 000 merilinnun pesimäpaikkana. Fairway Rock on läheisten Diomedesaarten tavoin jäännös viime jääkaudelta.

James Cook dokumentoi saaren vuonna 1778 ja Frederick Beechey nimesi sen 1826. Vuonna 1966 Yhdysvaltain laivasto asensi saarelle radioisotooppisen termosähkögeneraattorin antamaan virtaa sukellusveneliikennettä tarkkailevalle laitteistolle. Vuonna 1981 generaattoreita tuotiin kaksi kappaletta lisää ja kaikki kolme poistettiin saarelta 1995.

## Lähteet

## Aiheesta muualla
Suppenemistestit

**Suppenemistestit** ovat ehtoja, joiden avulla voidaan osoittaa sarjan suppeneminen tai hajaantuminen.

## Suppenemistestejä
### [[Vertailuperiaate|Majorantti- ja minoranttiperiaate]]
Olkoon 0 \le x_k \le y_k kaikilla k\in \mathbb{N}. Tällöin
* Jos sarja \sum_{k=1}^\infty y_k suppenee, niin sarja \sum_{k=1}^\infty x_k suppenee (majoranttiperiaate).
* Jos sarja \sum_{k=1}^\infty x_k hajaantuu, niin sarja \sum_{k=1}^\infty y_k hajaantuu (minoranttiperiaate).

### [[Vertailuperiaate|Vertailutesti]]
Oletetaan, että  x_k > 0 ja  y_k > 0 kaikilla k\in \mathbb{N}, ja että raja-arvo L:=\lim_{k\to\infty}\frac{x_k}{y_k} on olemassa. Tällöin
* Jos L\in ]0,\infty[, niin sarja \sum_{k=1}^\infty x_k suppenee, jos ja vain jos \sum_{k=1}^\infty y_k suppenee.
* Jos L=0 ja sarja \sum_{k=1}^\infty y_k suppenee, niin myös \sum_{k=1}^\infty x_k suppenee.
* Jos L=\infty ja sarja \sum_{k=1}^\infty y_k hajaantuu, niin myös \sum_{k=1}^\infty x_k hajaantuu.

### [[Juuritesti]]
Olkoon x_k \geq 0 kaikilla k\in \mathbb{N}.

* Jos on olemassa k_0 \in \mathbb{N} ja vakio q  siten, että  \sqrt[k]{x_k}\leq q  kaikilla k\geq k_0, niin sarja \sum_{k=1}^\infty x_k suppenee.

* Jos on olemassa k_0 \in \mathbb{N} ja vakio q > 1 siten, että  \sqrt[k]{x_k}\geq q  kaikilla k\geq k_0, niin sarja \sum_{k=1}^\infty x_k hajaantuu.

* Jos raja-arvo L:=\lim_{k\to\infty} \sqrt[k]{x_k} on olemassa, niin sarja \sum_{k=1}^\infty x_k
** suppenee, jos L
** hajaantuu, jos L>1.

### [[Osamäärätesti]]
Olkoon x_k \neq 0 kaikilla k\in \mathbb{N}.
* Jos on olemassa k_0 \in \mathbb{N} ja vakio q  siten, että \left|\frac{x_{k+1}}{x_k}\right|\leq q kaikilla k\geq k_0, niin sarja \sum_{k=1}^\infty x_k suppenee.
* Jos on olemassa k_0 \in \mathbb{N} ja vakio q > 1 siten, että \left|\frac{x_{k+1}}{x_k}\right|\geq q kaikilla k\geq k_0, niin sarja \sum_{k=1}^\infty x_k hajaantuu.
* Jos raja-arvo L:=\lim_{k\to\infty} \left|\frac{x_{k+1}}{x_k}\right| on olemassa, niin sarja \sum_{k=1}^\infty x_k
** suppenee, jos L
** hajaantuu, jos L>1.

### [[Integraalitesti]]
Olkoon f: [1, \infty[ \longrightarrow [0,\infty[ vähenevä funktio, joka on integroituva jokaisella välillä [1,a], a > 1. Merkitään x_k = f(k) kaikilla k\in \N.

Tällöin sarja \sum_{n=1}^\infty x_n suppenee, jos ja vain jos epäoleellinen integraali \int_1^\infty f(x)\,dx suppenee.

## Esimerkkejä
* \sum\limits^\infty_{k=1} \frac{k+1}{k(k+2)} hajaantuu, koska   \frac{k+1}{k(k+2)} : \frac{1}{k} = \frac{k + 1}{k + 2} \longrightarrow 1, kun k\longrightarrow \infty, ja \sum\limits^\infty_{k=1} \frac{1}{k} hajaantuu (vertailutesti).

* \sum\limits^\infty_{k=1} \left(\frac{1}{2} + \frac{1}{k}\right)^k   suppenee, koska   \sqrt[k]{\left(\frac{1}{2} + \frac{1}{k}\right)^k} = \frac{1}{2} + \frac{1}{k} \longrightarrow \frac{1}{2}   kun   k\longrightarrow \infty   (juuritestin raja-arvomuoto).

## Lähteet
* Jussi Väisälä, Hannu Honkasalo, Lauri Myrberg, Jouni Kankaanpää: *Differentiaali- ja integraalilaskenta* 1.2
* Lauri Myrberg: *Differentiaali- ja integraalilaskenta korkeakouluja varten*, osa 2, 1.–2. painos, 1978
* Courant, Richard & John, Fritz: *Introduction to Calculus and Analysis I*, s. 520–522. Springer-Verlag, 1965. .
Alhaisten koulu

**Alhaisten koulu** on Alhaisissa, Salossa toimiva ala-aste, jonka vieressä sijaitsee lukio. Alhaisten koulun historia ulottuu vuosien taakse, jo sota-ajalle. Tuolloin sitä käytettiin pommisuojana ja sairaalana, kun Salon sairaalaa ei ollut vielä olemassa. Alhaisten koulu sisältää vuosiluokat 1–6.

## Lähteet
* Alhaisten koulu
Marion Wagner

**Marion Wagner** (s. 1. helmikuuta 1978 Mainz) on saksalainen yleisurheilija, joka kilpailee pikajuoksussa. Hän edustaa seuratasolla USC Mainzia. Wagner on voittanut MM-kisoista kaksi ja EM-kisoista yhden mitalin, kaikki pikaviestistä. Hän on osallistunut olympialaisiin kolmesti, vuosina 2000&ndash;2008. Wagnerin paras olympiasijoitus on viides tila 4 × 100 metrin viestistä Pekingin kisoista 2008.

Wagner on voittanut maansa sisäratojen mestaruuden 60 metrin juoksussa kahdesti vuosina 2005&ndash;2006.

## Ennätykset

*Lähde: IAAF* 

* 100 m: 11,24 s (2009)
* 200 m: 23,39 (2001)
* 60 m (sisäradat): 7,22 (2001)

## Lähteet
Live at Brixton Academy

**Live at Brixton Academy** on usean Lontoon Brixton Academyssä äänitetyn konserttitallenteen nimi:

* *[[Live at Brixton Academy (Atari Teenage Riotin albumi)|Live at Brixton Academy]]*, Atari Teenage Riotin albumi
* *[[Live at Brixton Academy (Didon albumi)|Live at Brixton Academy]]*, Didon albumi ja videoalbumi
* *[[Live at Brixton Academy (Good Charlotten albumi)|Live at Brixton Academy]]*, Good Charlotten videoalbumi
* *[[Live at Brixton Academy (Inspiral Carpetsin albumi)|Live at Brixton Academy]]*, Inspiral Carpetsin videoalbumi
* *[[Live at Brixton Academy (Motörheadin albumi)|Live at Brixton Academy]]*, Motörheadin albumi
* *[[Live at Brixton Academy (Pendulumin albumi)|Live at Brixton Academy]]*, Pendulumin albumi ja videoalbumi
* *[[Live at the Brixton Academy]]*, Faith No Moren albumi
* *[[Live at the Brixton Academy (Brian Mayn albumi)|Live at the Brixton Academy]]*, The Brian May Bandin albumi ja videoalbumi
* *[[The Poison: Live at Brixton]]*, Bullet For My Valentinen videoalbumi.
Luettelo Sverigetopplistanin ykkösistä vuonna 2010

Tämä on **luettelo [[Sverigetopplistan]]**-singlelistan kärkipaikkaa hallussaan pitäneistä artisteista ja singleistä vuonna 2010'''.

## Katso myös

* Luettelo Sverigetopplistanin ykkösistä vuonna 2012
* Luettelo Sverigetopplistanin ykkösistä vuonna 2011
Armageddon (2007)

**Armageddon (2007)** oli kahdeksas Armageddon showpaini pay-per-view (PPV) tapahtuma, minkä tuotti World Wrestling Entertainment (WWE). Tapahtuma järjestettiin 16. joulukuuta, 2007 Mellon Arenalla Pittsburghissa, Pennsylvaniassa. Tapahtumassa esiintyi painijoita RAW'sta, SmackDownista ja ECW brändistä ja siellä käytiin kahdeksan ottelua.

## Taustaa

"Pääfeudi", mikä johti Armageddoniin SmackDown brändistä oli Edgen, The Undertakerin ja Batistan välillä, jotka taistelivat World Heavyweight -mestaruudesta. Survivor Seriesissä, Batista ja The Undertaker taistelivat Hell in a Cellissä World Heavyweight mestaruusottelussa. Edge (joka oli naamioitunut kameramieheksi kehänulkopuolella) sekaantui otteluun ja se maksoi Undertakerille maailman mestaruuden. Vickie Guerrero, joka oli SmackDownin toimitusjohtaja ja ihastunut Edgeen, järjesti 30. marraskuuta SmackDownissa Edgelle World Heavyweight -mestaruusottelun Batistaa vastaan. Samana iltana Batista kohtasi Edgen mestaruusottelussa. Juuri kun näytti siltä, että Batista olisi jälleen säilyttämässä mestaruuden, Undertaker sekaantui otteluun ja iski chockeslamin Batistalle, mutta Edge pääsi juoksemaan karkuun. Theodore Long palasi avustavaksi toimitusjohtajaksi ja järjesti heidän välilleen Triple Threat- ottelun Armageddoniin World Heavyweight -mestaruudesta.

RAW'sta Armageddoniin edennyt pääfeudi oli Randy Ortonin ja juuri paluun tehneen Chris Jerichon välillä WWE -mestaruudesta. Jericho palasi WWE:hen 19. marraskuuta, 2007 RAW'ssa ja keskeytti Ortonin järjestämän seremonian. Jericho paljasti hänen aikomuksen hankkia WWE -mestaruuden takaisin ja "pelastaa" WWE Ortonilta. Tämän jälkeen, Jericho haastoi Ortonin, mutta hän ei suostunut. Viikkoa myöhemmin, Jericho maksoi Ortonille ottelun Ric Flairia vastaan, jotta hän suostuisi mestaruusotteluun. Myöhemmin Orton hyväksyi haasteen. 

ECW brändistä pääfeudi, mikä eteni Armagennoniin oli CM Punk ja Kane vastaan Big Daddy V ja Mark Henry. Heidän riita alkoi 4.joulukuuta ECW'ssä, kun Punkin piti valita V tai Henry vastustajakseen päätapahtumaan. Punk valitsi Henryn. Punk voitti ottelun diskauksella, kun Big Daddy V sekaantui otteluun. He yrittivät hakata Punkin kahdestaan, mutta Kane tuli pelastamaan Punkin pinteestä. Tämä johti otteluun Armageddoniin, missä Kane ja Punk kohtaisivat V:een ja Henryn. 11. joulukuuta ECW'ssä, Punk ja Kane voittivat Deuce 'n Dominon joukkue ottelussa.

## Ottelut ja tulokset

## Armageddon kronologia

* Edellinen: Armageddon (2006)
* Seuraava: Armageddon (2008)

## Lähteet
*Armageddonin viralliset sivut
Rita Ináncsi

**Rita Ináncsi** (s. 6. tammikuuta 1971 Budapest) on unkarilainen yleisurheilija, joka kilpaili moniotteluissa, pituushypyssä, kuulantyönnössä ja pika-aitajuoksussa. Hän edusti seuratasolla Budapest Honvéd FC:tä. Ináncsi voitti pronssia seitsenottelusta Göteborgin MM-kisoissa 1995 ja hopeaa samasta lajista Helsingin EM-kisoista 1994. Lisäksi hän sai muun muassa hopeaa viisiottelusta sisäratojen EM-kisoissa 1994. Ináncsi osallistui olympialaisiin kolmesti, vuosina 1992&ndash;2000. Hän oli mukana seitsenottelussa joka kerralla, mutta kilpaili myös pituushypyssä vuosina 1992 ja 1996. Ináncsin parhaaksi olympiasijoitukseksi jäi kuudes tila seitsenottelusta Atlantan kisoista 1996.

Ináncsi voitti yhteensä 15 maansa mestaruutta. Hän saavutti mestaruuksia viisi- ja seitsenotteluiden lisäksi myös pituushypystä, kuulantyönnöstä ja 60 metrin aitajuoksusta.

## Ennätykset

*Lähde: IAAF* 

* Seitsenottelu: 6573 (1994)
* Viisiottelu (sisäradat): 4775 (1994)
* Pituushyppy: 678 cm (1994)
* Kuulantyöntö: 14,88 m (2000)
* 60 m aidat (sisäradat): 8,39 s (1994) 

* 100 m aidat: 13,61  (1995)
* 200 m: 24,38 (1995)
* 800 m: 2.16,02 (1994)
* Korkeushyppy: 184 cm (1995)
* Keihäänheitto: 48,33 m (2000) 

## Lähteet
Osa-alue 1

**Osa-alue 1** on Düsseldorfin kaupungin osa-alue (). Osa-alue kattaa muun muassa kaupungin keskustan ja vanhankaupungin. Osa-alueella asuu yli 70&nbsp;000 ihmistä.

## Kaupunginosat

Osa-alue 1 on jaettu kuuteen kaupunginosaan (). Kaupunginosat ovat *Altstadt, Carlstadt, Derendorf, Golzheim, Pempelfort ja Stadtmitte*.

## Aiheesta muualla
*Osa-alueen kotisivut  

## Lähteet
Kaija Hartiala

**Kaija Hartiala** (s. 9. heinäkuuta 1954) on turkulainen lastentautien erikoislääkäri sekä lääketieteen ja kirurgian tohtori. Hän oli vuosina 2001–2007 Turun palvelutoimen apulaiskaupunginjohtajana.

Hartiala opiskeli lääkäriksi Turun yliopistossa ja väitöskirja immunologian alalta julkaistiin 1987. Hän on toiminut sekä lääketieteellisen mikrobiologian että lastentautiopin opettajana Turun yliopistossa, erikoislääkärinä Turun yliopistollisen keskussairaalan lastentautien klinikalla ja kolmen vuoden ajan tutkijana Kalifornian yliopistossa San Franciscossa. Hartiala toimii lastenlääkärinä Turun ja Salon Mehiläisessä. 

Kaija Hartiala valittiin Turun kaupunginvaltuustoon kokoomuksen edustajana vuonna 1996 ja hän toimi samalla vaalikaudella kaupungihallituksen jäsenenä ja vuoden 2000 loppupuolella kaupunginhallituksen puheenjohtajana. Hän johti Turun kulttuuripääkaupunkihankkeen valmistelu- ja hakemusvaihetta.

Vuodesta 2013 alkaen Hartiala on ollut  Turun kaupunginvaltuuston jäsen ja vuosina 2013-2021  Kasvatus- ja opetuslautakunnan puheenjohtaja ja varapuheenjohtaja vuodesta 2021. 

Hyvinvointialuevaaleissa 2022 Hartiala valittiin Varsinais-Suomen hyvinvointialueen (Varha) valtuustoon. Vaaleissa hän sai Kokoomuspuolueen ehdokkaista toiseksi suurimman äänimäärän (2058 ääntä) ja hän on myös Varhan aluehallituksen jäsen sekä Järjestämisjaoston puheenjohtaja. Vuoden 2024 alusta Hartiala on toiminut myös kokoomuspuolueen Varhan aluevaltuustoryhmän puheenjohtajana. 

Turussa toimivan Forum Marinum-säätiön puheenjohtajana Hartiala on toiminut vuosina 2001-2005 ja uudelleen vuodesta 2017. Merikeskus Forum Marinum saavutti vuonna 2024 kävijäennätyksen ollen Turun eniten vierailtu museokohde. 

Hartiala on vuodesta 2015 toiminut Suomen Kulttuuriperinnön Säätön puheenjohtajana. Säätiön merkittävin kulttuurihistoriallinen kohde on 1700-luvun lopulla rakennettu Brinkhallin kartanomiljöö Turun Kakserrassa. Kartanon huonokuntoisia rakennuksia on korjattu ja kalustettu intensiivisesti ja kartanosta on kehittynyt suosittu vierailu- ja matkailukohde. 

Hartialalla myönnettiin vuonna 2005 *Pro Nuori Suomi* -palkinto hänen ansiokkaasta työstään lasten ja nuorten liikunnan ja hyvinvoinnin hyväksi. Vuonna 2011 hän sai Turun yliopiston *Phoenix Universitatis Turkuensis* -kunniamerkin.

Hartialan puoliso on vuodesta 1974 ollut professori Jaakko Hartiala. Heillä on neljä lasta: Anssi (s. 1979), Pauliina (s. 1981), Karoliina (s. 1983) ja Olli (s. 1986).

## Lähteet
Peter Green Splinter Group

**Peter Green Splinter Group** oli 1996–2004 vaikuttanut brittiläinen blues-yhtye. Sen perustivat vuonna 1996 Fleetwood Mac -yhtyeen perustaja ja johtohahmo Peter Green (kitara, laulu, huuliharppu), Nigel Watson (kitara, laulu), Cozy Powell (rummut) ja Spike Edney (koskettimet).

Kun Green oli jättänyt Fleetwood Macin 1970, hän oli ollut mukana Nigel Watsonin kahdella soolosinglellä, joista jälkimmäinen oli merkitty jopa yhteiseksi. Watson oli myös mukana Fleetwood Macin Yhdysvaltain-kiertueella vuonna 1970. Jeremy Spencer oli yllättäen jättänyt yhtyeen liittyäkseen Chidren of Godiin, ja sopimusteknisistä syistä Greenin oli korvattava hänet loppukiertueen ajaksi.

Cozy Powell oli soittanut rumpuja Jeff Beck Groupissa 1971–1972 sekä lyhytikäisessä Bedlam-yhtyeessä 1973. Powell soitti rumpuja myös Richie Blackmoren Rainbow-yhtyeessä 1976–1980. Hän oli myös yksi harvoista hitin tehneistä rumpaleista. Single “Dance With The Devil” oli 1973 Brittien listalla sijalla 3. Vuonna 1974 hän levytti singlen “Man In Black”. Powell soitti myös Brian May Bandissa. Cozy Powell kuoli 50-vuotiaana auto-onnettomuudessa Bristolissa 7. toukokuuta 1998. 

Neil Murray on arvostettu basisti, joka on soittanut useissa tunnetuissa rockyhtyeissä sekä levytyssessioissa että kiertuemuusikkona vuosien varrella. Tunnetuimpia Murrayn kokoonpanoja ovat mm. Colosseum II (1976), National Heath (1978), Whitesnake (1978–2004), Vow Wow (1987–1989), Black Sabbath (1990–1995) ja Brian May Band (1993–1998). Studiomuusikkona hän on soittanut mm. Graham Bonnetin, Jon Lordin, Gary Mooren ja Queenin (Paul Rogers)albumeilla sekä lukuisissa eri levytyssessioissa.

Spike Edney on työskennellyt myös useiden muusikoiden kanssa yhteistyössä, hän oli mm. Queen-yhtyeen ns. viides jäsen. 1980-luvulla hän oli mukana mm. Duran Duranin, Boomtown Ratsin, Dexys Midnight Runnersin, Haircut 100:n sekä The Rolling Stonesien sessioissa.

Splinter Group julkaisi yhteensä yhdeksän albumia vuosien 1997–2003 aikana. Levytetystä materiaalista on ilmestynyt myös muutamia kokoelma-albumeja.

Splinter Group esiintyi Pori Jazzeissa Kirjurinluodolla 20. heinäkuuta 2001. Yhtye oli saatu festivaaleille Gary Mooren paikkaajaksi pikavauhdilla. Satakunnan Kansan toimittajan Ilari Tapion mukaan “Hän soitti löysästi ja hänen äänensä oli pihinää”. Porissa vierailleessa kokoonpanossa soittivat Greenin lisäksi Nigel Watson (kitara), Peter Stroud (basso), Roger Cotton (koskettimet), Larry Tolfree (rummut). 

## Jäsenet
*Peter Green (laulu, kitara, huuliharppu)
* Nigel Watson (kitara)
* Cozy Powell (rummut) (1997)
* Neil Murray (basso) (1997–1998)
* Spike Edney (koskettimet) (1997)
* Roger Cotton (koskettimet) (1998–2004)
* Larry Tolfree (rummut) (1997–2004)
* Pete Stroud (basso) (1998–2004)  

## Diskografia
* *[[Peter Green Splinter Group (albumi)|Peter Green Splinter Group]]* (1997)
* *The Robert Johnson Songbook* (1998)
* *Soho Session* (1998)
* *Destiny Road* (1999)
* *Hot Food Powder* (2000)
* *[[Time Traders]]* (2001)
* *Blues Don´t Change* (2001)
* *[[Reaching The Cold 100 ]]*(2003)
* *The Best Of Peter Green Splinter Group* (2006)
* ''The Very Best of Peter Green Splinter Group (2013)
Telinevoimistelun maailmanmestaruuskilpailut 2010

**Vuoden 2010 [[telinevoimistelun maailmanmestaruuskilpailut]]** järjestettiin Rotterdamissa, Alankomaissa 16.–24. lokakuuta. Kilpailupaikkana toimi Ahoy Rotterdam –areena. Rotterdamin MM-kilpailut toimivat myös alustavana karsintakilpailuna Lontoon vuoden 2012 kesäolympialaisiin. 

## Mitalistit
### Miehet

### Naiset

## Suomen joukkue
Suomen Voimisteluliitto lähetti MM-kilpailuihin joukkueen, joka koostui kuudesta mies- ja kuudesta naisvoimistelijasta. Näin Suomi osallistui myös kummankin sukupuolen joukkuekilpailuun. 

### Miehet
*Joukkuekilpailun 42. (pisteet 317,957)
*Tomi Tuuha: moniottelun 218:s, hypyn 11:s (pisteet 16,016)
*Sakari Vekki: moniottelun 275:s
*Ilkka Kuusela: moniottelu 196:s
*Markku Leinonen: moniottelu 202.
*Jarkko Harju: moniottelu 200:s
*Heikki Niva: moniottelu 102. (pisteet 80,064), 
*Kotiinjäänyt varamies: Juho Kanerva

Vain Niva otteli kaikilla telineillä.

### Naiset
*Joukkuekilpailun 27. (pisteet 194,512)
*Annika Urvikko: moniottelun 82.
*Ida Laisi: moniottelun 94:s
*Reeta Pietilä: moniottelun 204:s
*Rosanna Ojala: moniottelun 98:s
*Kaisa Chirinos: moniottelun 126:s
*Paula Tiitta: moniottelun 194:s

## Lähteet
*Kisojen tulospalvelu  

### Viitteet

## Aiheesta muualla
*Virallinen kisasivusto
Elizabeth Tweddle

**Elizabeth ”Beth” Kimberly Tweddle**, MBE (s. 1. huhtikuuta 1985 Johannesburg, Etelä-Afrikka) on brittiläinen telinevoimistelija, maailman- ja euroopanmestari.

Tweddle on erikoistunut eritasonojapuihin ja permantoon, joilla hän on saavuttanut muiden mitalien lisäksi kolme maailman- ja kuusi Euroopan mestaruutta.

## Aiheesta muualla
*Beth Tweddle Biography and Olympic Results  Sports Reference LLC. 
*Tweddlen kotisivu
Birdland

**Birdland** on Gilbert Hernandezin vuosina 1990–1991 julkaisema eroottinen sarjakuva. Suomenkielisen albumin on julkaissut Liken Sötem-merkki vuonna 1993.

## Lähteet

## Aiheesta muualla
* Marc Sobel: ”Birdland Reconsidered”: The roots of Gilbert Hernandez’ sex comic in Reich’s orgone energy. Comics Journal 30.11.2009.
Maastohiihdon maailmancup 2010–2011

**Maastohiihdon maailmancup 2010–2011** oli historian 30. virallinen maailmancup-kausi. Se alkoi 20. marraskuuta 2010 Ruotsin Jällivaarassa ja päättyi 20. maaliskuuta 2011 Falunissa.

## Kilpailut
:Lähde: FIS
### Miehet
 

;Viestit

### Naiset
 

;Viestit

## Maailmancupin loppupisteet
:Lähde: FIS

### Miehet
#### Kokonaiskilpailu

#### Normaalimatkat

#### Sprintti

### Naiset
#### Kokonaiskilpailu

#### Normaalimatkat

#### Sprintti

## Lähteet
Nagorsk

**Nagorsk** () on kaupunkimainen taajama Kirovin alueella Venäjällä. Se sijaitsee Vjatkan rannalla 130 kilometriä Kirovista koilliseen. Taajama on Nagorskin piirin keskus. Asukkaita on 4&nbsp;700 henkeä (vuonna 2010).

Nagorsk on Vjatkan yläjuoksun vanhimpia venäläisasutuksia. Asiakirjoissa se mainitaan ensimmäisen kerran vuonna 1585. Aikaisempia nimityksiä ovat *Gory*, *Roždestvenskoje* ja *Nagorskoje*. Vuonna 1935 Nagorskin kylästä tuli samannimisen hallintopiirin keskus ja vuonna 1965 se sai kaupunkimaisen taajaman statuksen.

Taajamasta on asfaltoitu maantie Slobodskoihin. Talous perustuu metsä- ja puunjalostusteollisuuteen. Nagorskissa on keskikoulu, lasten ja nuorten keskus, taidekoulu, kansantaiteen keskus, piirin keskuskirjasto ja piirisairaala. Paikallislehtenä ilmestyy *Nagorskaja žizn* (”Nagorskin elämä”). Nähtävyyksiin kuuluu vuonna 1767 valmistunut Kristuksen syntymän kirkko.

## Lähteet

## Aiheesta muualla
* Nagorskin piirin sivusto  
* Nagorskin taajamalle omistettu sivusto
Roope Korhonen

**Mikko Robert ”Roope” Korhonen** (s. 19. huhtikuuta 1981) on suomalainen pesäpalloilija, joka pelaa Sotkamon Jymyssä. Korhonen on mitalitilastossa ja lyöntitilastoissa kaikkien aikojen menestynein pesäpalloilija. 

Korhonen pelasi pitkään kopparina, mutta sittemmin hänen roolikseen on muodostunut kotiuttajajokeri. Korhonen on pelannut Superpesiksessä 616 ottelua, joissa hän on lyönyt 79+1539=1618 juoksua ja tuonut 346 juoksua. Kärkilyöntejä on kertynyt 3125. Ylemmissä pudotuspeleissä hän on pelannut 268 ottelua, joissa hän on lyönyt 25+546=571 juoksua ja tuonut 138 juoksua. Kärkilyöntejä on kertynyt 1241.

Korhonen on pelannut myös Ykköspesistä Haapajärven Pesä-Kiilojen riveissä 11 ottelua vuonna 2002. Näissä otteluissa hän löi 1+20=21 juoksua ja toi 12 juoksua. Kärkilyöntejä kertyi 75. Tilastot päivitetty 17.11.2024. 

## Saavutukset
### Pelaajana
* 14 SM-kultaa: 2001, 2002, 2003, 2004, 2006, 2009, 2011, 2012, 2013, 2014, 2015, 2020, 2023, 2024
* 7 SM-hopeaa: 2000, 2007, 2008, 2016, 2017, 2019, 2025 
* 2 SM-pronssia: 2005, 2010
* 12 Itä-Länsi-ottelua: 2005-2012, 2014, 2017, 2019, 2023
** Kentän paras: 2023
* Superpesiksen lyöjäkuningas: 2017, 2023 
* Vuoden pesäpalloilija: 2011, 2023 
* Vuoden jokeri (4): 2017, 2020, 2023 ,2024
* Tehotilaston voittaja 2013
* Superpesiksen pudotuspelien arvokkain pelaaja (5): 2009, 2012, 2014, 2023, 2024 
* Superpesiksen kuukauden pelaaja (8): syyskuu 2009, toukokuu 2011, elokuu 2012, kesäkuu 2013, elokuu 2017, kesäkuu 2019, toukokuu 2022, toukokuu 2024  

## Katso myös
* Luettelo vähintään 10 Itä–Länsi-ottelua pelanneista pesäpalloilijoista

## Lähteet

## Aiheesta muualla
Nita Naldi

**Nita Naldi** (oik. **Anita Donna Dooley** ) oli yhdysvaltalainen mykkäelokuvien näyttelijä. Naldi oli 1920-luvulla yksi yhdysvaltalaisen elokuvan suurimmista vampeista. Hänen tunnetuimpia elokuviaan ovat kolme elokuvaa Rudolph Valentinon kanssa: *[[Verta ja hiekkaa (vuoden 1922 elokuva)|Verta ja hiekkaa]]* (1922), *[[Hääyö (vuoden 1924 elokuva)|Hääyö]]* (1924) ja *[[Kobra-käärme]]* (1925).

Naldi lopetti elokuvauransa 1927, mutta esiintyi vielä teatterissa 1930-luvulla ja 1940-luvun alussa. Hänen viimeinen julkinen esiintymisensä oli 1952 näytelmässä *In Any Language*.

## Filmografia

## Lähteet
Nagorskin piiri

**Nagorskin piiri** () on kunnallinen itsehallintoalue Kirovin alueella Venäjällä. Alueen koillisosassa sijaitsevan piirin pinta-ala on 7235,78 neliökilometriä. Asukkaita on 11&nbsp;600 henkeä (vuonna 2010).

Nagorskin piiri on muodostettu vuonna 1935 aikaisemman Sinegorjen piirin alueesta. Vuonna 1953 siihen liitettiin lakkautetut Polomin ja Šestakovon piirit. Piiri rajoittuu idässä Kirovin alueen Ylä-Kaman, etelässä Belaja Holunitsan ja lounaassa Slobodskoin piireihin sekä luoteessa ja pohjoisessa Komin tasavaltaan. Seutu sijaitsee taigan etelä- ja keskivyöhykkeiden rajalla. Pinta-alasta 89,6 % on metsää. Yleisimmät puulajit ovat kuusi ja jalokuusi. Suurimmat joet ovat piirin etelärajalla virtaava Vjatka ja sen sivujoki Kobra. Hyötykaivannaisiin kuuluvat turve, fosforiitti, hiekka ja sora.

Piiriin kuuluu Nagorskin kaupunkimainen taajama (kaupunkikunta) sekä viisi maalaiskuntaa: Kobra, Meteli (keskuspaikka Baželka), Mulino, Sinegorje ja Tšeglaki. Hallinnollinen keskus on Nagorsk, josta on 130 kilometriä alueen pääkaupunkiin Kiroviin. Asutuskeskuksia on yhteensä 66. Kaupunkiväestön osuus on 40,5 %.

Seudun läpi kulkee Sinegorjen ja Slobodskoin välinen kestopäällystetty maantie. Talous perustuu metsä- ja puunjalostusteollisuuteen. Lisäksi on pienimuotoista elintarviketeollisuutta. Maatalous tuottaa viljaa, maitoa ja lihaa. Maatalousyrityksiä on viisi ja yksityistiloja 30.

Piirissä toimii 7 lastentarhaa, 10 koulua sekä lasten ja nuorten keskus. Kulttuurilaitoksia ovat lasten taidekoulu, kansantaiteen keskus, kulttuuritalot ja kirjastot. Paikallislehtenä ilmestyy *Nagorskaja žizn* (”Nagorskin elämä”). Nähtävyyksiin kuuluu vuonna 1767 valmistunut Nagorskin Kristuksen syntymän kirkko.

## Lähteet

## Aiheesta muualla
* Nagorskin piirin sivusto
Richard Carlson

**Richard Carlson** (29. huhtikuuta 1912 Albert Lea, Minnesota &ndash; 25. marraskuuta 1977 Encino, Kalifornia) oli yhdysvaltalainen näyttelijä, käsikirjoittaja ja ohjaaja. Aluksi Carlson esiintyi Broadwaylla. Hän siirtyi Hollywoodiin 1938, kun David O. Selznick pyysi häntä käsikirjoittajaksi elokuvaan *[[Koko perhe hummaamassa]]*. Elokuvan päätähti Janet Gaynor taas halusi, että Carlson myös näyttelee elokuvassa.

Carlsonin esikoisohjaus oli vuonna 1954 omaan käsikirjoitukseen perustuva *[[Avaruuden sankarit (elokuva)|Avaruuden sankarit]]*, jossa hän myös näytteli. Televisiossa Carlsonilla oli päärooli sarjoissa *[[I Led Three Lives]]* ja *[[Mackenzie's Raiders]]*. Carlson on saanut tähden Hollywood Walk of Famelle.

## Osittainen filmografia näyttelijänä
* *[[Koko perhe hummaamassa]]* (*The Young At Heart*, 1938)
* *[[Nainen ei armoa antanut]]* (*The Little Foxes*, 1941)
* *[[Tässä tulen minä!]]* (*Presenting Lily Mars*, 1943)
* *[[Kuningas Salomonin kaivokset (vuoden 1950 elokuva)|Kuningas Salomonin kaivokset]]* (*King Solomon's Mines*, 1950)
* *[[Mustan laguunin hirviö]]* (*Creature from the Black Lagoon*, 1954)
* *[[Avaruuden sankarit (elokuva)|Avaruuden sankarit]]* (*Riders to the Stars*, 1954)
* *[[Change of Habit]]* (1969)

## Lähteet

## Aiheesta muualla

*
Jakovlev Jak-15

**Jakovlev Jak-15** (ven. Яковлев Як-15, ) oli varhainen neuvostoliittolainen suihkuhävittäjä. Kone oli myös ensimmäinen neuvostoliittolainen suihkukone, joka ilmatankattiin onnistuneesti.

## Kehitys
Kone oli yksi monista, joiden suunnittelu aloitettiin Kremlin pyynnöstä huhtikuussa 1945. Koneen runko perustui mäntämoottoriseen Jakovlev Jak-3:een ja moottorina käytettiin Saksasta saatua Junkers Jumo 004:ää. Junkersin moottorista valmistettiin Tumanski RD-10 -nimellä versiota koneeseen. Koneen ensilento oli 24. huhtikuuta 1946.

Muutoksina Jak-3:een nokkaa jouduttiin muuttamaan huomattavasti, pyrstöä laajennettiin ja kolmas polttoainesäiliö lisättiin moottorin päälle. Alarunkoon asennettiin kromiteräslevy suojaamaan rakenteita moottorista purkautuvilta kuumilta kaasuilta. Aseistuksena oli yksi ŠVAK-tykki ja kaksi UBS-konekivääriä. 

Kone oli toinen venäläinen suihkuhävittäjä MiG-9:n jälkeen, joka lensi aiemmin samana päivänä.

## Tuotanto
Sopimuksen tuotannosta Jak-15 sai Tbilisissä sijaitsevan tehdas nro. 31:n kanssa. Tämä oli suora seuraus Jak-3:n tuotannosta. Stalin määräsi, että kahdentoista Jak-15:n ja 12 MiG-9:n piti osallistua voitonparaatiin lokakuussa 1946. Koneet saatiin valmiiksi, mutta ylilento peruuntui sumun takia. Toukokuun paraatissa 1947 kone oli jo mukana. Sarjatuotantomalliin vaihdettiin aseistukseksi kaksi Berezin B-20, ja myöhemmin NS-23-tykkiä.

## Versiot
* **Jakovlev Jak-15:** yksipaikkainen hävittäjä.
* **Jakovlev Jak-21:** kaksipaikkainen koulutusversio.
* **Jakovlev Jak-15u:** kokeiluversio varustettuna kolmipyöräisellä laskutelineellä.
* **Jakovlev Jak-21T:** kaksipaikkainen koulutusversio.
* **Jakovlev Jak-17**

## Tekniset tiedot

## Käyttäjät
* Neuvostoliitto

## Katso myös
* Mikojan-Gurevitš MiG-9
* Jakovlev Jak-17
* Jakovlev

## Lähteet

## Aiheesta muualla
Edgar Hernández

**Edgar Hernández** (s. 8. kesäkuuta 1977) on meksikolainen yleisurheilija, joka kilpailee kävelyssä. Hän voitti pronssia 50 kilometrin matkalta Edmontonin MM-kisoissa 2001. Kymmenen vuotta myöhemmin hän oli kahdeksastoista Daegun MM-kisoissa.

## Ennätykset

* 50 km: 3.46.12 (2001)
* 20 km: 1.21.30 (2000)

## Lähteet

*
John Payne

**John Payne** voi tarkoittaa seuraavia henkilöitä:

* John Payne, yhdysvaltalainen näyttelijä
* John Payne, Asia-yhtyeen laulaja
* John Payne, kanadalainen ääninäyttelijä
* John Payne, englantilainen marttyyrinä kuollut katolinen pappi
* John Howard Payne, yhdysvaltalainen teatterinäyttelijä ja näytelmäkirjailija
Se syvenee syksyllä

**Se syvenee syksyllä** on rap-yhtye Ruger Hauerin 24. marraskuuta 2010 julkaistu studioalbumi. Sen julkaisi Monsp Records. Albumin kaikki biitit on tehnyt Huge L ja albumin masteroinnista vastaa Tommishock.

## Taustaa
Albumin ensimmäiset näytekappaleet "Sig Sauerkraute" ja "Vampyyri" julkaistiin syksyllä 2010. Kappaleesta "Täällä" on kuvattu livepätkiä sisältävä musiikkivideo. Video julkaistiin huhtikuussa 2011. Albumin toinen musiikkivideo julkaistiin kappaleesta "Jokaiselle jotakin". Video koostuu lyhyistä pätkistä, joissa eri suomiräp-artistit laulavat kyseistä kappaletta. Videolla nähdään yhteensä 123 suomalaista rap-artistia. Marraskuun 2014 loppuun mennessä videota oli katsottu YouTubessa lähes kolme miljoonaa kertaa. Albumista julkaistiin vinyylipainos 30. marraskuuta 2011.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Noise.fi: 
* Soundi: 

## Lähteet

## Aiheesta muualla
* Ruger Hauerin haastattelu Staran sivustolla
Howard Cosell

**Howard William Cosell** [koʊˈsɛl] (syntyjään **Cohen**; 25. maaliskuuta 1918 – 23. huhtikuuta 1995) oli yhdysvaltalainen urheilujournalisti, joka muistetaan itsevarmasta esiintymistyylistään. Hän aloitti uransa ABC:n urheiluselostajana 1950-luvulla ja on vaikuttanut eläytyvällä tyylillään monien myöhempien urheiluselostajien tyyliin. Uransa aikana hän selosti mm. nyrkkeilyä, amerikkalaisen jalkapallon NFL-otteluita ja olympialaisia.

Cosell selosti ammattilaisnyrkkeilyä vuoteen 1982 asti. Hänet muistetaan erityisesti Joe Frazierin ja George Foremanin välisestä maailmanmestaruusottelusta, joka päättyi Foremanin voittoon. Kun Frazier kaatui kanveesiin, Cosell huusi innostuneena kolme kertaa: "Down goes Frazier!". Tämän lisäksi hänet tunnettiin Muhammad Alin ystävänä ja tukijana. Kun Ali otteli Foremania vastaan maailmanmestaruudesta vuonna 1974 *[[The Rumble in the Jungle]]* -ottelussa, oli Cosell ainoa merkittävä toimittaja, joka ennen ottelun alkua uskoi Alin voitonmahdollisuuksiin. Muhammad Ali voitti ottelun kahdeksannessa erässä teknisellä tyrmäyksellä. Cosell jätti nyrkkeilyn selostettuaan Larry Holmesin ja Randall Cobbin välistä maailmanmestaruusottelua vuonna 1982. Holmes oli ottelussa ylivoimainen, vaikka yhteenotto venyikin täyden viidentoista erän pituiseksi. Ottelu käytiin vain viikkoa kohtalokkaan Ray Mancinin ja Kim Duk-Koon ottelun jälkeen, eikä Cosell voinut ymmärtää, miksi tuomari antoi ottelun jatkua niinkin pitkään.

## Lähteet

*The Man in the Yellow Blazer, New York Times
Joshua Pim

**Joshua Pim** (s. 20. toukokuuta 1869 Bray, Wicklow – 15. huhtikuuta 1942 Killiney, Dublin) oli irlantilainen tennispelaaja, joka voitti Wimbledonin tennisturnauksen vuosina 1893 ja 1894.

Nelinpelimestaruuden hän voitti Frank Stokerin kanssa Wimbledonissa vuosina 1890 ja 1893.

## Kaksinpelivoitot Grand Slam -turnauksissa

## Lähteet
Järjestys ja oikeus

**Järjestys ja oikeus** (, **TT**), aikaisemmin **liberaalidemokraattinen puolue** (*Liberalų Demokratų Partija*, LDP), on Liettuassa toimiva kansallisliberalistinen puolue. Puolueen nykyisenä puheenjohtajana toimii entinen Liettuan presidentti Rolandas Paksas, joka joutui eroamaan virastaan virkasyytteen takia vuonna 2004. 

Aatteeltaan puolue on keskusta-oikeistolainen, jolla on radikalistinen ja järjestelmänvastainen identiteetti. Puolueen ideologia koostuu kansalliskonservatismista, liberaalikonservatismista, euroskeptismistä ja oikeistopopulismista. Puolue on euroskeptisen Alianssi Euroopan kansakuntien puolesta -liittoutuman ja Euroopan parlamentin Vapaa ja demokraattinen Eurooppa -ryhmän jäsen.

Vuoden 2008 parlamenttivaaleissa puolue sai Seimasin 141 edustajapaikasta 15 paikkaa (12,7 % äänistä).

## Puheenjohtajat
* Rolandas Paksas (2002-2003)
* Valentinas Mazuronis (2003-2004)
* Rolandas Paksas (2004-)

## Lähteet

## Aiheesta muualla
*Puolueen virallinen sivusto
Mikko Miettinen

**Mikko Miettinen** on jyväskyläläinen huilisti, laulaja ja musiikinopettaja. Hän toimii Seminaarinmäen mieslaulajissa laulajana, solistina ja kappaleiden tekijänä sekä laulaa, soittaa kitaraa ja huilua Gospel Covertajat -yhtyeessä.

## Solistina Seminaarinmäen mieslaulajien levyttämissä kappaleissa
* ”Ajassa ja avaruudessa”
* ”Alkuvoimaa”
* ”Aurinkoinen”
* ”Ensi jouluksi Jerusalemiin”
* ”Hei beibi”
* ”Mopedimies”
* ”Paska maanantai”
* ”Rakkauslaulu”
* ”Sateenkaari”
* ”Sua vierellä vien”
* ”Susien teillä”
* ”Taina”
* ”Varjoille maan”
* ”Vettä olet voimaa”

## Aiheesta muualla
*Mikko Miettinen Seminaarinmäen mieslaulajien sivulla 
*
Liettuan tasavallan liberaalien liike

**Liettuan tasavallan liberaalien liike** (, **LRLS**) on Liettuassa toimiva keskusta-oikeistolainen, liberaali ja konservatiiviliberaali puolue. Vuonna 2006 perustettu puolue on Euroopan liberaalidemokraattien liiton ryhmän jäsen. Puolueen perustajat olivat Liberaalin ja keskustalaisen liiton toisinajattelevia jäseniä. Puolueen nykyisenä puheenjohtajana toimii Eligijus Masiulis.

Vuoden 2008 parlamenttivaaleissa LRLS sai Seimasin 141 edustajapaikasta 11 paikkaa (5,72 % äänistä). Puolue on yksi Liettuan nykyisen hallituksen hallituspuolueista.

## Lähteet

## Aiheesta muualla
*Puolueen virallinen sivusto
Dr. Seuss

**Theodor Seuss Geisel** (2. maaliskuuta 1904 Springfield, Massachusetts – 24. syyskuuta 1991 La Jolla, Kalifornia) oli yhdysvaltalainen kirjailija ja kuvittaja. Hänet tunnetaan parhaiten lastenkirjailijana, jonka teosten tunnusomaisimmat piirteet olivat omalaatuinen rytmikäs kieli ja erikoiset henkilöhahmot. Hän kirjoitti useimmat teoksensa taiteilijanimellä **Dr. Seuss**.

Toisen maailmansodan aikana Geisel palveli kotirintaman propagandayksikössä, jossa tuotettiin materiaalia sekä kotirintamalle että sotilaille. Samassa yksikössä palveli myös Stan Lee.

Geiselin tunnetuimmat kirjat ovat *Green Eggs and Ham, The Cat in the Hat, One Fish Two Fish Red Fish Blue Fish, Horton Hears a Who!* ja *[[How the Grinch Stole Christmas!]]*. Hänen kirjoistaan on tehty useita elokuvasovituksia, kuten *[[The Grinch]]* (2000), *[[Katti (elokuva)|Katti]]* (2003), *[[Horton (elokuva)|Horton]]* (2008), *[[Lorax (vuoden 2012 elokuva)|Lorax]]* (2012) ja *[[The Grinch (vuoden 2018 elokuva)|The Grinch]]* (2018). Geisel oli toisena käsikirjoittajana elokuvassa *[[Tri T:n 5000 sormea]]* (1953). Hänen tuotantoaan ei ole suomennettu.

Geiselin perintöä hallinnoiva Dr. Seuss Enterprises päätti vuonna 2020, että kuuden Geiselin teoksen julkaiseminen lopetetaan. Syynä päätökseen on kirjojen sisältämä rasistiseksi mielletty kuvasto.

## Lähteet

## Aiheesta muualla